[{"text_idx": "#000001", "text": "La 26an de junio 2019, la vizitanta servo de la Bundesrat invitis min viziti la c\u0302ambrojn, en kiuj Max Josef Metzger partoprenis g\u0302uste antau\u0306 100 jaroj en la 8a Germana Pacifista Kongreso de la 13a g\u0302is la 15a de junio 1919."}, {"text_idx": "#000002", "text": "La impona konstruaj\u0302o en Leipzig Strasse 3-4 (fronte de Mall of Berlin) ne aspektas aparte alloga, sed estas malfermita al vizitantoj kaj c\u0302iun vendredon oni povas observi la kunsidojn de la Bundesrat sur la tribuno (ankau\u0306 eblas rigardi en Lifestream)."}, {"text_idx": "#000003", "text": "La domo, kiu estis g\u0302is 1918 la \u201cPreussisches Herrenhaus\u201d, estis konstruita en 1898 en Leipziger Strasse 3 (anstatau\u0306 palaco en la 18-a jarcento, poste uzita kiel fabriko de silko kaj porcelana fabriko (KPM) kaj Leipziger Strasse 4 (reprezenta konstruaj\u0302o de la familio Mendelssohn-Bartholdy). Estis ligita kun la domo de la tiama prusa parlamento, kiu nun estas \u201cAbgeordnentenhaus\u201d (parlamento) de Berlino."}, {"text_idx": "#000004", "text": "Post la fino de la germana imperio en 1918, la domo estis transdonita al la eduka administracio kaj uzata por diversaj publikaj eventoj. Estis referencoj al pli ol 1,000 tiaj eventoj."}, {"text_idx": "#000005", "text": "Krom la menciita pacisma kongreso en 1919 kun konataj Esperantistoj inter la partoprenantaro ankau\u0306 okazis en 1925 propaganda kunveno de la Esperanto-grupoj de Berlino. En la granda salono kunvenis pli ol 500 partoprenantoj de publika vivo, de ministerioj, de la urba administracio kaj de la gazetaro. Ekzistas detala raporto en la revuo \u201cHeroldo de Esperanto\u201d de la 14a de januaro 1925 kaj foto en \u201cGermana Esperantisto\u201d N-ro 2 c\u0302e pag\u0302o 38 kun c\u0302iuj konataj esperantistoj kolektitaj sur la podio."}, {"text_idx": "#000007", "text": "C\u0302i tiu periodo finig\u0302is en 1933 kiam la konstruaj\u0302o estis ligita kun la apuda Aviada Ministerio, nun la sidejo de la Federacia Ministerio pri Financoj."}, {"text_idx": "#000008", "text": "Dum la milito, la granda salono estis detruita kaj de 1946 la domo estis parte uzata de la Akademio de Sciencoj de la GDR. Ekde la 29a de septembro 2000, g\u0302i estas la sidejo de la Germana Bundesrat, kiu kunvenas c\u0302i tie g\u0302is dekdu fojojn jare."}, {"text_idx": "#000009", "text": "La malnova parto estis zorge restau\u0306rita, precipe la enirejo kaj la \u201cWandelhalle\u201d, sed la granda salono estis tute nova kaj moderna."}]